01990D0177 — DA — 02.12.2017 — 006.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS BESLUTNING af 23. marts 1990 om bemyndigelse af Belgien til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering (Kun den franske og den nederlandske udgave er autentisk) (90/177/Euratom, EØF) (EUT L 099 af 19.4.1990, s. 24)

Ændret ved:









▼B

KOMMISSIONENS BESLUTNING

af 23. marts 1990

om bemyndigelse af Belgien til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering

(Kun den franske og den nederlandske udgave er autentisk)

(90/177/Euratom, EØF)







Artikel 1

Belgien bemyndiges til fra 1. januar 1989 at beregne grundlaget for momsindtægterne uden hensyntagen til følgende transaktioner, som er opregnet i bilag E og F til sjette direktiv:

▼M1 —————

▼B

2) Tjenesteydelser præsteret af forfattere og kunstnere, herunder udøvende kunstnere, såfremt det ikke drejer sig om de tjenesteydelser, der er anført i bilag B til Rådets andet direktiv 67/228/EØF ( 1 ):

— tjenesteydelser til foredragsarrangører fra foredragsholdere

— tjenesteydelser til arrangører af koncerter og anden underholdning, til udgivere af grammofonplader og af anden form for lydmateriale og til filminstruktører og personer, der producerer andet billedmateriale, fra skuespillere, dirigenter, musikere og andre kunstnere inden for teater, ballet, film og musik, cirkus, music-hall eller kunstkabaret

— tjenesteydelser til arrangører af konkurrencer eller sportsarrangementer, fra personer, der deltager i disse konkurrencer eller sportsarrangementer (bilag F, ex punkt 2).

Artikel 2

Belgien bemyndiges til fra 1. januar 1989 at beregne grundlaget for momsindtægterne på basis af en tilnærmelsesvis vurdering af momsgrundlaget for følgende transaktioner, som er opregnet i bilag E og F til sjette direktiv:

▼M5 —————

▼M2 —————

▼M3

4) Levering af jord, omhandlet i artikel 4, stk. 3, i sjette direktiv 77/388/EØF (bilag F, ex punkt 16).

▼M6

5) Indtil den 31. december 2020 levering, ombygning, reparation, vedligeholdelse, chartring og udlejning af luftfartøjer anvendt af statslige institutioner, herunder udstyr, der er indbygget i eller anvendes i sådanne luftfartøjer (del B, nr. 11), i bilag X til Rådets direktiv 2006/112/EF ( 2 )).

6) Indtil den 31. december 2020 levering, ombygning, reparation, vedligeholdelse, chartring og udlejning af krigsskibe (del B, nr. 12), i bilag X til Rådets direktiv 2006/112/EF).

▼M5

Artikel 2a

Uanset artikel 2, stk. 4, i denne beslutning bemyndiges Belgien med henblik på beregningen af grundlaget for egne momsindtægter fra den 1. januar 2014 til den 31. december 2015 til at anvende 0,21 % af det mellemliggende grundlag i forbindelse med nogle af de transaktioner, der er anført i del B, nr. 9) (bygninger og byggegrunde solgt for sig), i bilag X til direktiv 2006/112/EF, og til med henblik på beregningen af grundlaget for egne momsindtægter fra den 1. januar 2016 til 31. december 2020 at anvende 0,45 % af det mellemliggende grundlag i forbindelse med de transaktioner, der er anført i del B, nr. 9) (bygninger og byggegrunde), i bilag X til direktiv 2006/112/EF.

▼M5

Artikel 2b

Belgien bemyndiges med henblik på beregningen af grundlaget for egne momsindtægter fra den 1. januar 2016 til den 31. december 2020 til at anvende – 0,02 % af det mellemliggende grundlag i forbindelse med de transaktioner, der er anført i del A, nr. 1 (tandteknikere), i bilag X til direktiv 2006/112/EF.

▼B

Artikel 3

Denne beslutning er rettet til Kongeriget Belgien.